**Zápisnica zo zasadnutia Rady školy**

**Deň a čas konania:** 31.5.2018, 17:00 hod.

**Miesto konania:** ZŠ A. Dubčeka, Majerníkova 62, Bratislava

**Prítomní:**

členovia rady školy: Kamil Zeman (ďalej tiež „p. Zeman“)

Richard Savčinský (ďalej tiež „p. Savčinský“)

Iliana Medviďova (ďalej tiež „p. Medviďova“)

  Soňa Štancelová (ďalej tiež „p. Štancelová“)

Alžbeta Morbacherová (ďalej tiež „p. Morbacherová“)

Ľubomír Gregorovič (ďalej tiež „p. Gregorovič“)

Marika Chowaniecová (ďalej tiež „p. Chowaniecová“)

Ing. Martin Grondžák (ďalej tiež „p. Grondžák “)

(v ďalšom texte spolu tiež „prítomní členovia RŠ“)

prizvaní:

 Viera Prepiaková, MÚ Karlova Ves

 Pavol Bernáth (ďalej tiež „p. Bernáth“)

Zita Andrýsková (ďalej tiež „p. Andrýsková“)

Helena Kačurová (ďalej tiež „p. Kačurová“)

(v ďalšom texte spolu tiež „prítomní“)

So súhlasom a za prítomnosti všetkých prítomných členov RŠ sa uskutočnilo riadne zasadnutie rady školy s nasledovným programom:

1. Otvorenie
2. Prezentácia, voľba zapisovateľa a overovateľa zápisnice
3. Informácia o stave úloh/uznesení z predchádzajúcich zasadnutí Rady školy
4. Priebežná informácia vedenia školy o pedagogicko-organizačnom a
   materiálno-technickom zabezpečení výchovno-vzdelávacieho procesu
   - všeobecné zhodnotenie za mesiace 12/2017 až 04/2018
5. Zhodnotenie účinku prijatých opatrení v školskej jedálni
6. Informácia zástupcov Mestskej časti  Karlova Ves o priebehu rekonštrukcie spojovacej lávky medzi ZŠ Majerníková č. 62 a ZŠ [Majerníkova 60, Bratislava –Karlova Ves](https://maps.google.com/?q=Majern%C3%ADkova+60,+Bratislava+%E2%80%93Karlova+Ves&entry=gmail&source=g" \t "_blank)
7. Informácia zástupcov Mestskej časti  Karlova Ves o priebehu rekonštrukcie bazéna
8. Informácia zástupcov Mestskej časti  Karlova Ves o priebehu rekonštrukcie záchodov v budove   ZŠ [Majerníkova č. 62](https://maps.google.com/?q=Majern%C3%ADkova+%C4%8D.+62&entry=gmail&source=g" \t "_blank) – pri úpolovej telocvični
9. Rôzne
10. Záver

**K bodu 1. programu:**

Zasadnutie rady školy (ďalej tiež „zasadnutie“) otvoril predseda rady školy (ďalej tiež „Rada“) p. Zeman a konštatoval, že termín a program zasadnutia bol oznámený prítomným a všetci prítomní vyjadrujú súhlas s termínom, programom, miestom konania zasadania a formou oznámenia a prehlasujú, že zasadanie je uznášaniaschopné.

**K bodu 2. programu:**

P. Zeman predniesol návrh na voľbu zapisovateľa a na voľbu overovateľa zápisnice. Za zapisovateľa navrhol zvoliť p. Štancelovú a za overovateľa zápisnice navrhol zvoliť p. Gregoroviča. Následne prítomní pristúpili k hlasovaniu.

Výsledky hlasovania:

ZA Kamil Zeman, Richard Savčinský, Iliana Medviďova, Alžbeta Morbacherová, Ľubomír Gregorovič, Soňa Štancelová, Martin Grondžák

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 1**

**Prítomní na zasadnutí zvolili za zapisovateľa p. Soňu Štancelovú a za overovateľa zápisnice p. Ľubomíra Gregoroviča.**

**K bodu 3. programu:**

Bez pripomienok

Rada školy berie na vedomie priebežné plnenie úloh a uznesení z ostatnej Rady.

Predseda RŠ p. Zeman vypracuje v čo najkratšej dobe Správu o činnosti RŠ za rok 2017.

**K bodu 4. programu:**

Slova sa ujal p. Bernáth, riaditeľ školy, ktorý informoval o nasledovných akciách:

* Obnova školského športového areálu sa pripravuje – zasadnutia komisie MČ sa zúčastnili za školu p. Bernáth, a p. Murínová a p. Gabaj za rodičov, nemajú námietky k práci komisie
* Prebehlo zosieťovanie dvoch PC učební.
* Kontrola Inšpektorátu práce, ktorý nariadil uzamknutie brány a oplotenie okolia rekonštruovanej lávky medzi školami.
* Rozpočet na kalendárny rok riešený s MČ – týkal sa hlavne jedálne, kde je nutné zvýšiť príspevok na potenciálneho stravníka a šk. klub, doriešiť rozpočet na energie pre ŠJ.
* Dovybavenie 1. st. nábytkom ukončené.
* Zrušenie šk. bufetu z dôvodu ukončenia nájmu zo strany majiteľa zo zdravotných dôvodov
* Obnova fasády by mala začať počas 1. júlového týždňa, firmu zabezpečila MČ. V tejto súvislosti sa p. Zeman opýtal p. Medviďovej na zateplenie budovy. Odpoveď: Zatiaľ nie, vzhľadom na veľký rozsah investície
* Servis plastových okien v júni – predpokladaná investícia 600€
* Plánovaný nákup šk. nábytku pre triedy 5. roč. pre 32 žiakov do triedy septembri v hodnote 6 000€.
* Návšteva Komisár Rady Európy pre ľudské práva, pána Nilsa Muižnieksa 14. 3.. Cieľom návštevy bolo zoznámiť sa s praktickými možnosťami a bariérami inkluzívneho vzdelávania na Slovensku.
* Školská klubovňa dostala priestory na 2. poschodí, kde bola presťahovaná a funguje denne.
* Spolupráca s nadáciou Úsmev ako dar – špeciálne pedagogičky chodia do rodín problémových detí, ktoré doučujú. Škola poskytne priestory nielen počas šk. roka, ale aj cez prázdniny.
* Uskutočnili sa testovania žiakov: Testovanie 5, Testovanie 9 a Pisa. V Testovaní 5 sme boli nad celoslovenským priemerom. V Testovaní 9 pod priemerom. V 9. roč. sú vo vzdelávacích výsledkoch žiakov veľké rozdiely. Podporujeme však nadaných žiakov, čoho dôkazom sú úspechy v chemickej olympiáde, olympiáde v anglickom jazyku, korešpodenčnom seminári z matematiky. Pre slabších žiakov fungujú krúžky doučovania matematiky a slovenčiny.
* Učitelia sa zapojili do monitorovacej štúdie TALIS.
* Kurz PC pre seniorov – škola poskytla priestory pre kurz, organizovaný MČ.
* Informácie o zápise do 1. roč. – máme deti len z nášho rajónu. Presné počty nevieme, vzhľadom na to, že ešte neboli vydané rozhodnutia na ZŠ Karloveská 61, kde sa zapisovali aj deti z nášho rajónu.
* P. riaditeľ konštatoval, že **škola nemá žiadne záväzky po lehote splatnosti a len minimálne pohľadávky. Finančná kondícia školy je dobrá.**

**K bodu 5. programu:**

* Kuchyňa má stále problémy s vlhkosťou. Vzduchotechnika, je stará a už nemá zmysel do nej investovať. Nemá sa však vetrať otváraním okien. Škola inštalovala v kuchyni odvlhčovač a generátor ozónu.
* Protipliesňové opatrenia boli urobené, treba ešte vymaľovať.
* Problém je stále únik vody, pretože nie je možné zistiť miesto úniku, nie je dokumentácia. MČ síce koná, oprava je nacenená na 3 000€, ale situácia stagnuje.
* Ďalší problém – konvektomat, ktorý už dosluhuje a kazí sa. Na opravu, resp. nový škola nemôže investovať kôli vysokej cene.

**K bodu 6. programu:**

P. Prepjaková z MČ informovala o stave prechodovej lávky medzi budovami škôl:

* Lávka je prevzatá od zhotoviteľa a bezpečne sa môže užívať.
* Závady neovplyvňujú bezpečnosť. V dôsledku vysokých teplôt sa prejavila nedostatočnosť dilatácií, ktorá sa vyrieši vyfrézovaním drážok v priebehu júna.
* Na zamedzenie teplotnej rozťažnosti bude zabezpečená tieniaca technika – fólie sa nalepia v priebehu tohto leta, čím sa prispeje aj k zamedzeniu úniku tepla v zime. Z tohto dôvodu sa budú meniť aj dvere.
* Po rekonštrukcii lávky nastal problém s holubmi, ktoré hniezdili pod obložením a bolo nutné vykonať deratizáciu a vyčistenie priestoru podhľadu nad vchodom pri plavárni.

Na otázku p. Zemana, či sa nedajú dať zábrany proti holubom na verejného osvetlenia, p. Prepiaková nevedela odpovedať, nakoľko kontroluje len súlad s projektom.

**K bodu 7. programu:**

P. Prepiaková:

Najneskôr  v pondelok vyhlásia verejné obstarávanie, v júni – júli budú obhliadky, najneskôr v septembri sa uzatvorí zmluva a od to času začne rekonštrukcia, ktorá bude trvať 8 mesiacov.

**K bodu 8. programu:**

P. Prepiaková:

Verejné obstarávanie bolo ukončené, prebieha podpis zmluvy.

Začiatok rekonštrukcie je hneď po odchode žiakov na prázdniny, v septembri by mala byť rekonštrukcia dokončená.

P. Prepiaková podotkla, že všetko sa robí v súlade so zákonom a tak, aby bola dôsledná predprojektová a projektová príprava a potrebná dokumentácia.

P. riaditeľ poďakoval p. Prepiakovej.

**K bodu 9. programu:**

P. Bernáth oboznámil RŠ s Koncepciou rozvoja ZŠ na roky 2018 – 2020, ktorú predložil MČ.

Následne prítomní pristúpili k hlasovaniu.

Výsledky hlasovania:

ZA Kamil Zeman, Richard Savčinský, Iliana Medviďova, Alžbeta

 Morbacherová, Ľubomír Gregorovič, Soňa Štancelová, Martin

 Grondžák

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 2**

**Rada školy berie na vedomie predloženú Koncepciu rozvoja ZŠ na roky 2018 – 2020 bez pripomienok.**

RŠ pokračovala v bode Rôzne:

* P. Medviďová informovala, že MČ podpísala zmluvu o spolupráci s organizáciou Deti ulice, kde budú spoločne riešiť problémy detí, potulujúcich sa po sídlisku
* Kamery okolo školy sa neumožňujú využívať s dôvodu pomalého internetu, rýchlejší internet by musela platiť škola, na čo nemá prostriedky.
* P. Zeman sa pýtal, či škola umožňuje ohrievať jedlo deťom, ktoré sa zo zdravotných dôvodov nestravujú v ŠJ. Vedenie ZŠ dalo k dispozícii mikrovlnnú rúru.
* Prišli podnety od rodičov, že pred školou sa po daždi tvoria mláky, aby toto škola riešila s MČ.

Následne prítomní pristúpili k hlasovaniu.

Výsledky hlasovania:

ZA Kamil Zeman, Richard Savčinský, Iliana Medviďova, Alžbeta

 Morbacherová, Ľubomír Gregorovič, Soňa Štancelová, Martin

 Grondžák

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 3**

**Rada školy berie na vedomie informácie ku všetkým prerokovávaným bodom**

**K bodu 10. programu:**

Nakoľko bol program zasadnutia vyčerpaný, pán Zeman prítomným poďakoval za účasť a zasadnutie ukončil.

Túto zápisnicu spísala Soňa Štancelová po ukončení zasadnutia z poznámok, ktoré si počas zasadnutia zaznamenala.

V Bratislave, dňa 31.5.2018 V Bratislave, dňa 31.5.2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Soňa Štancelová Ľubomír Gregorovič

 zapisovateľka overovateľ zápisnice